cyanic-selkie/wikianc huggingface dataset:
Նյու Մորան Ատիաս
Ամսագրեր
Մորան Ատիասը լուսանկարվել է աշխարհում հայտնի շատ ամսագրերում, որոնցից են՝
Արտաքին հղումներ
Կատեգորիա:Մոդելներ ըստ երկրի Կատեգորիա:Մոդելներ այբբենական կարգով Կատեգորիա:Մոդելներ Կատեգորիա:Դերասանուհիներ ըստ ազգության Կատեգորիա:Հեռուստահաղորդավարներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Իսրայելցի դերասանուհիներ
Ստանիսլավ Յանևսկի
Ստանիսլավ Յանևսկի (Stanislav Ianevski, Станислав Яневски, ), բուլղարացի դերասան։ Առավել հայտնի է «Հարրի Փոթերը և Կրակի գավաթը» ֆիլմում Վիկտոր Քրամի դերով։
Վաղ կյանք
Ստանիսլավ Յանևսկին ծնվել է Բուլղարիայում, 5 տարի ապրել է Անգլիայում, ինչպես նաև Իսրայելում ։ Անգլիայում հաճախել է  «Mill Hill» դպրոցը։ Դպրոցում սովորելու տարիներին նա մտադրություն չի ունեցել զբաղվել դերասանությամբ։
Կարիերա
2010 թվականին շարունակել է Վիկտոր Քրամի դերը «Հարրի Փոթերը և Մահվան պարգևները։ Մաս 1» ֆիլմում, սակայն հետագայում նրա մասնակցությամբ կադրերը մոնտաժով հեռացվել են ֆիլմից ։
Ծանոթագրություններ
Կատեգորիա:Բուլղարացի դերասաններ Կատեգորիա:Դերասաններ այբբենական կարգով Կատեգորիա:21-րդ դարի դերասաններ
Մենք աղոթում ենք քեզ, Մարիամ
«Մենք աղոթում ենք քեզ, Մարիամ» (տաիտ. «Ia Orana Maria»), ֆրանսիացի  պոստիմպրեսիոնիստ նկարիչ, քանդակագործ, կավագործ, արվեստի մեջ նոր նկարչական տեսակների՝  սինթետիզմի, պրիմիտիվիզմի հիմնադիր Պոլ Գոգենի նկարը։ Կտավը հեղինակը վրձնել է 1891 թվականին։ Յուղաներկով կտավի չափերն են 113,7 × 87,6 սմ։ Այսօր «Մենք աղոթում ենք քեզ, Մարիամ» ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, Ամերիկայի Միացյալ Նահանգներ)։
Պատմություն
«Մենք աղոթում ենք քեզ, Մարիամ» ստեղծագործությունը համարվում է Պոլ Գոգենի վրձնին պատկանող ամենահայտնի կտավներից մեկը ։ Հեղինակը կտավին է հանձնել պոլինեզական ազգային յուրօրինակ կոլորիտը։
Կտավի գլխավոր հերոսուհու բնորդուհին դարձել է Գոգենի հետ չպսակված կինը՝ երիտասարդ տաիտուհի Տեխուրան։ Վերջինիսի Գոգենը շատ հաճախ էր նկարում։ Նորածին Քրիստոսի համար կեցվածք է ընդունել մի մաորի երեխա։
1893 թվականին Գոգենը վերադառնում է Ֆրանսիա։ Այստեղ «Մենք աղոթում ենք քեզ, Մարիամ» ստեղծագործությունն առաջին անգամ ցուցադրության է ներկայացնում կոլեկցիոներ Պոլ Դյուրան-Ռյուելի կողմից կազմակերպված ցուցահանդեսին. այն կայացավ նույն թվականի նոյեմբեր ամսին։
Սյուժե և կոմպոզիցիա
Նկարի անվանումը՝ «Ia Orana Maria», տաիետերեն է. այն վերցված է Աստվածաշնչի այն դրվագից, որտեղ Գաբրիել հրեշտակապետը ողջունում է Մարիամ Աստվածամորն ու ավետում սուրբ հղիությունը, ըստ որի լույս աշխարհ էր գալու Հիսուս Քրիստոսը։ Պոլ Գոգենն այդ աստվածաշնչյան դրվագը հարմարեցրել է տիպիկ պոլինեզական շրջապատին և կրոնական սյուժեն տեղավորել կտավի առաջին պլանում։ Սուրբ ծննդի տեսարանն է պատկերել Գոգենը, որտեղ կանայք եկել են երկրպագելու մանուկ Հիսուսին. այն հարմարեցվել է հեղինակի կողմից Աստվածաշնչի այն դրվագին, որտեղ մոգերը գալիս են երկրպագելու Փրկչին։ Նկարի հերոսներից մեկն է նաև կանացիակերպ հրեշտակը՝ ոսկե թևերով, որը կիսով չափ թաքնված է ծաղկած ծառի ճյուղերի մեջ։ Այս դրվագով հեղինակը ներկայացրել է սուրբ թեմայի ամբողջ խորհրդավորությունը։ Մի նամակում, որտեղ Գոգենը գրում է ընկերներից մեկին, նկարագրում է «Մենք աղոթում ենք քեզ, Մարիամ» ստեղծագործությունը հետևյալ կերպ.
Նկարիչը կնոջը պատկերել է վառ կարմիր նախշերով պարեո հագած։ Կինը նկարված է ամբողջ հասակով, իսկ նորածինը նստած է նրա ուսերին։ Եվրոպական գեղանկարչությունում, ինչպես նաև սրբանկարներ պատկերման մեջ այսպիսի դիրքը լրիվ անսովոր է ու խորթ, այդ իսկ պատճառով, որպեսզի հանդիսատեսը կտավի գլխավոր հերոսներին ընկալի որպես Մարիամ Աստվածածին և Հիսուս Քրիստոս, նրանց գլխավերևում պատկերել է փայլող լուսապսակ։ Ընդհանուր առմամբ Պոլ Գոգենը «Մենք աղոթում ենք քեզ, Մարիամ» նկարում օգտագործել է մաքուր, վառ գույներ, որոնցով նա գերվել է Պոլինեզիայում, և փորձել է արտահայտել բնիկների երկրի ողջ չնաշխարհիկությունն ու մաքրությունը։ Նկարում ընդգծված է կտավի հարթությունը, որի պատճառով կարծես նկարը գոբելեն լինի. հեղինակը հրաժարվել է խորություն և բնական լուսավորություն հաղորդել կտավին։
Գնահատություն
Ըստ արվեստաբանների գնահատականների, հետին պլանում պատկերված կանանց դիրքերը նման են բուդդայական կեցվածքին։ Չնայած այն հանգամանքին, որ Պոլ Գոգենն արևելյան և եգիպտական արվեստն համարում էր չափազանց պրիմիտիվ, այնուամենայնիվ այս երկու աղոթող կանաց ֆիգուրները նկարել է այլ նկարներում, որոնք ցուցադրել է 1899 թվականի Համաշխարհային ցուցահանդեսին։ Իտալացի արվեստաբան Մարիա Գրացիա Մեսինայի կարծիքով «Ia Orana Maria» նկարում հեղինակը տուրք է մատուցում իտալական ռենեսանսին՝ ազդվելով ֆլորենտական և Սիենայի դպրոցներից։
Արտաքին հղումներ
Կատեգորիա:1891 նկարներ Կատեգորիա:Պոլ Գոգենի նկարներ Կատեգորիա:Ֆրանսիայի արվեստ Կատեգորիա:Մետրոպոլիտեն թանգարանի նկարներ Կատեգորիա:Մերկ կանանց պատկերով նկարներ Կատեգորիա:Նոր Կտակարանի սյուժեով նկարներ
Մարիա Միրոնովա
Մարիա Անդրեևնա Միրոնովա (Мария Андреевна Миронова, ), կինոյի և թատրոնի ռուս դերասանուհի։ Ռուսաստանի Դաշնության վաստակավոր արտիստուհի (2006)։ Մի շարք թատերական ու կինոմրցանակների դափնեկիր։ Մոսկվայի հասարակական պալատի անդամ։ Արվեստի գործիչներին աջակցող «Արտիստ» բարեգործական հիմնադրամի նախագահ և համահիմնադիր ։ Մոսկվայի «Լենկոմ» թատրոնի դերասանուհի։
Խորհրդային դերասաններ Անդրեյ Միրոնովի և Եկատերինա Գրադովայի դուստրն է։
Կենսագրություն
Մարիա Միրոնովան ծնվել է 1973 թվականի մայիսի 28-ին   Մոսկվայում, դերասաններ Անդրեյ Միրոնովի ու Եկատերինա Գրադովայի ընտանիքում։ Կինոյում առաջին անգամ նկարահանվել է մանկության տարիներին՝ 1981 թվականին Ստանիսլավ Գովորուխինի «Թոմ Սոյերի և Հեքլբերի Ֆինի արկածները» ֆիլմում կատարելով Բեքի Թետչերի դերը։ Մոսկվայի № 113 (ներկայում՝ № 1113) միջնակարգ դպրոցն ավարտելուց հետո ընդունվել է Բորիս Շչուկինի անվան թատերական բարձրագույն ուսումնարան։ 1993 թվականին՝ որդու՝ Անդրեյի ծնունդից հետո տեղափոխվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ, որտեղ սովորել է Միխայիլ Գլուզսկու կուրսում։
Մոսկվայի Գերասիմովի անվան կինեմատոգրաֆիայի համառուսական պետական ինստիտուտն ավարտելուց հետո՝ 1996 թվականին, հրավիրվել է խաղալու «Ժամանակակից պիեսի դպրոց» թատրոնում, սակայն ընտրել է «Լենկոմը», որտեղ սկսել է աշխատել 1997 թվականին. խաղացել է «Խենթ օր, կամ Ֆիգարոյի ամուսնությունը» (Ֆանշետա), «Երկու կանայք» (Վերոչկա), «Միլիոնատերերի քաղաք», «Բարբարոսն ու հերետիկոսը», «Սանձահարողի սանձահարումը», «Տիկնոջ այցելությունը», «Տարտյուֆ», ինչպես նաև Անդրեյ Ժոլդակի «Ճայը», «Փեդրա», «Կարմեր» ներկայացումներում
Մարիա Միրոնովան նաև նկարահանվում է կինոյում։ Պավել Լունգինի «Հարսանիք» ֆիլմը, որում Մարիա Միրոնովան կատարել է կնոջ գլխավոր դերը, մասնակցել է Կաննի կինոփառատոնի մրցութային ծրագրին և արժանացել մրցանակի Լավագույն դերասանական կազմ անվանակարգում ։
Հասարակական գործունեություն
Թատրոնից ու կինոյից բացի Մարիա Միրոնովան սատարում է մշակութա-հասարակական ու բարեգործական նախագծեր. 2008 թվականից նա Արվեստի գործիչներին աջակցող «Արտիստ» բարեգործական հիմնադրամի նախագահն է և համահիմնադիրը ։ 2008 թվականից ընդգրկված է «Территория» փառատոնի արտ-տնօրինության կազմում ։
Գովազդ
Մարիա Միրոնովան նկարահանվել է Jacobs Monarch սուրճի գովազդում։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուսաստանի Դաշնության վաստակավոր արտիստներ Կատեգորիա:«Ոսկե դիմակ» մրցանակի դափնեկիրներ Կատեգորիա:Ռուս կինոդերասանուհիներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:Ռուսաստանի Դաշնության ժողովրդական արտիստներ Կատեգորիա:Խորհրդային դերասանուհիներ
Դեպի Եվրատեսիլ
«Դեպի Եվրատեսիլ», հայկական երաժշտական ժամանցային շոու, որը ստեղծվել է Հայաստանի հանրային հեռուստաընկերության կողմից ։ Այս հեռուստաշուի արդյունքում ընտրվել են 2017, 2018 և 2020 թվականների Եվրատեսիլ երգի մրցույթներում Հայաստանը ներկայացնող մասնակիցները։
2016 թվականի դեկտեմբերի 24-ին ավարտվել է առաջին եթերաշրջանը, որի արդյունքում որպես Եվրատեսիլ մրցույթում Հայաստանի ներկայացուցիչ է ընտրվել Արծվիկը։ Երկրորդ եթերաշրջանը տեղի է ունեցել 2018 թվականին, և ժյուրին ընտրել է Սևակ Խանաղյանին՝ նրա «Քամի» երգով։ Սակայն 2019 թվականին շոուն չի հետաձգվել երրորդ եթերաշրջանով, և Եվրատեսիլի ներկայացուցիչն ընտրվել է ներքին կարգով։ 2019 թվականի նոյեմբերին հեռուստաընկերությունը հայտարարել է, որ «Դեպի Եվրատեսիլ» հեռուստաշոուն պաշտոնապես վերադառնալու է 2020 թվականին ։
Եթերաշրջան 1 (2016-17)
«Դեպի Եվրատեսիլ» շոուի առաջին եթերաշրջանի մասին հայտարարվել է 2016 թվականի հուլիսին ։ Ավելի ուշ հաստատվել է, որ Հայաստանը Եվրատեսիլ երգի մրցույթներում նախկինում ներկայացրած երաժիշտներ Եսայի Ալթունյանը, Ինգա և Անուշ Արշակյանները, Արամ MP3-ն և Իվետա Մուկուչյանը լինելու են շոուի ժյուրիները։ Նրանցից յուրաքանչյուրը պետք է տարբեր մասնակիցներից սեփական թիմ ստեղծի և նրանց հետ միասին հաղթի շոուն, ինչպես The Voice-ում ։ Տարբեր երաժիշտներ լսումների են մասնակցել 2016 թվականի հոկտեմբերի 22-ից մինչև նոյեմբերի 12-ը, որոնց ընթացքում հաջող ելույթներ ունեցած մասնակիցները համալրել են ժյուրիների թիմերը և պայքարել են իրար դեմ նոյեմբերի 13-ից դեկտեմբերի 3-ը՝ կիսաեզրափակիչ փուլ անցնելու համար ։ Կիսաեզրափակիչ փուլն անցկացվել է դեկտեմբերի 10-ին և մեկ շաբաթ անց՝ 17-ին։ Եզրափակիչ փուլը կայացել է դեկտեմբերի 24-ին, որտեղ Արծվիկը հաղթող է ճանաչվել  ։ Եզրափակիչների և կիսաեզրափակիչների հաղթողներն ընտրվել են ժյուրիի և հանդիսատեսների քվերկության արդյունքում ։ «Fly with Me» երգն ընտրվել է Հ1-ի կողմից ամիսներ հետո։
Եթերաշրջան 2 (2018)
«Դեպի Եվրատեսիլ» հեռուստաշոուի երկրորդ եթերաշրջանի մասին հայտարարվել է 2017 թվականի հոկտեմբերին ։ Ի տարբերություն նախորդ եթերաշրջանի՝ արտիստներն այս անգամ հանդես են եկել իրենց սեփական երգերով։ Այն եթեր է հեռարձակվել 2018 թվականի փետրվարին ։ 2017 թվականի դեկտեմբերի 27-ին հայտարարվել են եզրափակիչ փուլ հասած 20 մասնակիցները ։
Եթերաշրջան 3 (2020)
«Դեպի Եվրատեսիլ 2020» նախագծի հաղթողը որոշվել է միջազգային պրոֆեսիոնալ ժյուրիի (ձայների 33.3%), Հանրային հեռուստաընկերության ժյուրիի (ձայների 33.3%) և հեռուստադիտողների ՍՄՍ քվեարկության (ձայների 33.3%) արդյունքում։ Միջազգային ժյուրիի կազմում են եղել Եվրատեսիլ երգի մրցույթում Բելառուսի պատվիրակության ղեկավար և Մանկական Եվրատեսիլ 2018 երգի մրցույթի գլխավոր պրոդյուսեր Օլգա Սալամախան, Եվրատեսիլ 2019 երգի մրցույթի պրոդյուսեր Թալի Էշկոլին, Վրաստանի պատվիրակության ղեկավար Նաթիա Մշվենիերադձեն, ռեժիսոր և ստեղծագործական պրոդյուսեր Գորդոն Բոնելոն, Ռուսաստանի պատվիրակության ղեկավար և Մանկական Եվրատեսիլ երգի մրցույթի ղեկավար խորհրդի նախագահ Եկատերինա Օրլովան ։
Դեպի Մանկական Եվրատեսիլ
2018 թվականի փետրվարի 26-ին ՀՀՀ-ը հայտարարել է «Դեպի Մանկական Եվրատեսիլ» շոուի մասին ։ Դրա արդյունքում ընտրվել է Մանկական Եվրատեսիլ 2018 երգի մրցույթում Հայաստանի ներկայացուցիչը։ Շոուի հաղթող է ճանաչվել L.E.V.O.N-ը՝ նույնանուն երգով, որը 9-րդ հորիզոնականն է զբաղեցրել Մինսկում կայացած Մանկական Եվրատեսիլ մրցույթում։ Դա եղել է Հայաստանի ամենավատ արդյունքը մրցույթի պատմության մեջ ։
2019 թվականին ևս մեկ անգամ շոուի արդյունքով ընտրվել է Հայաստանի ներկայացուցիչը։ Այս անգամ հաղթել է Կարինա Իգնատյանը՝ «Colours of Your Dream» երգով։ Նա նույնպես զբաղեցրել է 9-րդ հորիզոնականը՝ հավաքելով 115 միավոր Մանկական Եվրատեսիլ 2019 երգի մրցույթում ։
Եթերաշրջան 1 (2018)
Առաջին եթերաշրջանը կազմված է եղել երկու կիսաեզրափակիչներից, որոնք տեղի են ունեցել 2018 թվականի սեպտեմբերի 9-ին և 16-ին, և եզրափակչից, որը տեղի է ունեցել սեպտեմբերի 22-ին։ Հանդես են եկել 23 արտիստներ, որոնցից տասն անցել են եզրափակիչ փուլ։
Եթերաշրջան 2 (2019)
Երկրորդ եթերաշրջանը ներառել է միայն մեկ շոու, որը եթեր է հեռարձակվել սեպտեմբերի 15-ին ։ Եզրափակիչ փուլ անցած 10 մասնակիցներն ընտրվել են սեպտեմբերի 3-ին՝ իրենց երգերի հետ միասին ։ Միջազգային պրոֆեսիոնալ ժյուրիի, երեխաների միջազգային ժյուրիի և հեռուստադիտողների քվեարկության արդյունքում Կարինա Իգնատյանը 138 միավոր է վաստակել՝ դառնալով հեռուստաշոուի հաղթողը ։
Հոգեկան հիվանդություններ
Հոգեկան խանգարումը (հոգեկան հիվանդություն, հոգուհիվանդություն, որոշ հեղինակային աղբյուրնեորւմ հատկապես՝ ՀՄԴ10-ում պնդվում է, որ դրանք հոմանիշներ չեն) լայն իմաստով հոգու վիճակ է, տարբերվում է նորմալ, առողջից։ Կա ավելի մասնավոր նշանակություն այս տերմինի՝ այնպիսի ոլորտներում ինչպիսիք են իրավագիտությունը, հոգեբուժությունը և հոգեբանությունը։ Հոգեբանական խանգարումը պետք չէ ընդունել որպես անձի բնավորության կամ հատկանիշների բացասական կողմ ։
Հոգեկան խանգարման հակառակը պարզապես հոգեկան առողջությունն է։ Մարդիկ, որոնք կարողանում են հարմարվել կյանքի պայմաններին և կարողանում են հաղթահարել կյանքի խնդիրները, սովորաբար գնահատվում են որպես հոգեպես առողջ։ Եթե այդ հնարավորությունները սահմանափակված են և տվյալ անձը չի կարողանում հաղթահարել այդ խնդիրները անձնական, ընտանեկան կյանքում կամ աշխատանքում, եթե նա ի վիճակի չէ հասնել անձնական նպատակների, ապա կարող է խոսք գնալ այս կամ այն հոգեբանական խանգարման մասին։
Հոգեկան հիվանդությունների ժամանակ փոփոխություններ են տեղի ունենում զգացմունքների, մտածողության, վարքագծի դաշտում, այդ թվում նաև սովորաբար տեղի է ունենում օրգանիզմի սոմատիկ ֆունկցիաների փոփոխություն։ Արդյունավետ հոգեբանական և դեղորայքային մեթոդների ստեղծման համար անհրաժեշտ է հոգեբանության և բժշկության համագործակցությունը ինչպես նաև հոգեբանական խանգարումները դիտարկել տարբեր անկյուններից։
Ըստ Առողջապահության համաշխարհային կազմակերպության աշխարհում ամեն չորրորդ կամ հինգերորդ մարդ ունի հոգեկան կամ վարքային խանգարում։ Շատ հոգեկան հիվանդությունների պատճառները բացահայտված չեն, կան մի խումբ նշաններ և ախտանշաններ, որոնց առաջացման ժամանակ մասնագետները խորհուրդ են տալիս դիմել մասնագիտացված օգնության։
«Հոգեկան խանգարման» և «հոգեկան հիվանդության» հասկացություների նույնացումը ենթարկվում է քննադատության։ Ենթադրվում է, որ այս կամ այն հոգեբանական խանգարման հիմքում ընկած է մարմնական գործունեության խանգարումը։ Այս ամենի հետ կապված ՀՄԴ10-ում ընդունվել է «հոգեբանական խանգարումներ» տերմինը։ «Հոգեկան հիվանդություն» և «հեգեկանհիվանդ» տերմինները ենթարկվել են քննադատության Մարդու իրավունքների եվրոպական դատարանի կողմից։ Բաժին 26-ում № 58973/00 բողոքի համաձայն (2003 թվականի հոգտեմբերի 28) եվրոպական դատարանը «Թամարա Ռակեվիչը ընդդեմ Ռուսաստանի դաշնության» գործում, դատական կոլեգիան, որը բաղկացած էր յոթ միջազգային դատավորներից և ռուսական կողմից ներկայացնում էր Անատոլի Կովլերը, ընդունվեց՝ «հոգեկան հիվանդ» տերմինը չունի ճիշտ սահմանում, քանի որ հոգեբանությունը համարվում է զարգացող բնագավառ ինչպիսիք են բժշկությունը և սոցիալական մոտեցումները ։
Հոգեբանական խանգարումների դասակարգում
Հոգեբանական խանգարումների դասակարգումը համարվում է բարդ և կարևոր հարց։ Դասակարգման հիմնական սկզբանքներն են՝ Դասակարգումը ըստ հիվանդություների համաշխարհային դասակարգման
Հոգեկան խանգարումները և վարքային խանգարումները բնութագրվում են V հատվածում, Հիվանդություների համաշխարհային դասակարգման 10-րդ վերանյաման մշակված Առողջապահության միջազգային կազմակերպության կողմից։
Այս դասակարգման նախագծման ժամանակ օգտագործվել է մյուս ճանաչված համակարգը ստեղծված Ամերիկյան հոգեբանների ասոցիացիայի կողմից «Ախտորոշիչ և վիճակագրական հոգեկան խանգարումների ղեկավարում» հաստակեցնում է ստանդարտ քննադատություն ախտորոշման համար։
Ներկայացնում ենք թե ինչն է համարվում և ինչը չի համարվում հոգեբանական խանգարում գիտության զարգացման հետ մեկտեղ։ Օրինակ՝ սոցիոֆոբիան տարիներ առաջ չէր համարվում հոգեբանական խանգարում և մարդիկ, որոնք տառապում էին այս հիվանդությամբ ուղղակի համարվում էին չափազանց ամաչկոտ։ Ի հակառակ դրան համասեռականությունը, մի քանի տասնամյակ առաջ համարվում էր հոգեբանական խանգարում, և պահանջում էր բուժում, համաձայն ժամանակակից ՀՄԴ10-ի համասեռականությունը որպես այդպիսին հոգեբանական խանգարում չի դիտվում՝ միայն հոգեբական խնդիրները որոնք կարող են հանդես գալ կապված հիվանդության դասակարգման հետ։
Հոգեբանական խանգարման այլ դասակարգումներ
Ըստ էթոլոգիայի հոգեբանական խանգարումները կարող են բաժանվել երկու խմբի՝ Ըստ ծանրության և բնույթի հոգեբանական խանգարումները տարբերակվում են «թեթև խանգարումներ» և «կյանքի համար վտանգ ներկայացնող»։
Արտաքին հղումներ
Կատեգորիա:Հոգեկան հիվանդություններ Կատեգորիա:Հոգեբուժական ախտորոշում Կատեգորիա:Հաշմանդամություն ըստ տեսակի Կատեգորիա:Հոգեախտաբանություն
Կլարա Պոլաչեկ
Կլարա Պոլաչեկ (Clara Pollaczek, ամբողջական անունը` Կլարա Քաթերինա Պոլաչեկ, ի ծնե` Loeb (Löb), ), ավստրիացի գրող, նրա որոշ աշխատանքներ ստորագրվել են Bob և Bob Béol կեղծանուններով ։
Գրականության մեջ հայտնի է նաև Արթուր Շնիցլերի հետ հարաբերություններով, ում կյանքի ուղեկիցն է դարձել 1923 թվականից. նրանք միասին են ապրել մինչև 1931 թվականը` Շնիցերի մահը։
Կենսագրություն
Ծնվել է 1875 թվականի հունվարի 15-ին, հրեական ընտանիքում։ Հայրը բանկի աշխատող Լուի Լյոբան էր, ընտանիքում բացի Կլարայից կային նաև երկու որդի և մեկ դուստր։ ստացել է նախնական տնային կրթություն, ամառները հաճախ ընտանիքի հետ անցկացրել է Բադ Իսչլում։
Տաղանդավոր և կրթված Կլարան սկսել է գրել 19 տարեկանից` տղամարդկանց կեղծանուններով ստորագրելով իր ստեղծագործությունները։ 1897 թվականին գրական Deutsche Rundschau ամսագրում հայտնվել է նրա առաջին` «Mimi. Schattenbilder aus einem Mädchenleben»աշխատանքը։ 1898 թվականի մայիսի 10-ին նա Շտադտթեմփլ սինագոգում ամուսնացել է Օտտո Պոլաչեկի հետ. վերջինս ծնվել էր Պրահայում և կաշվի առևտրով զբաղվող խոշոր վաճառականի ժառանգորդ էր դարձել։ 1899 թվականին ծնվել է նրանց առաջին որդին` Գերման Էրիխը, իսկ 1902 թվականին` երկրորդը` Կառլ Ֆրիդրիխը։ Ընտանիքն ապրում էր Վիեննայում, Blumauergasse փողոցում գտնվող սեփական տանը։ Կլարայի ամուսնությունը երջանիկ չէր. Պոլաչեկն սկսել է դավաճանել նրան երկրորդ հղիության ժամանակ` իր սիրուհու հետ հանգստի մեկնելով։ 1907 թվականին նրա ընկերությունը ֆինանսական դժվարություններ է ունեցել, և 1908 թվականի ապրիլի 17-ին Օտտո Պոլաչեկն ինքնասպանություն է գործել։ Կլարան նրա տնից գնացել է իր ծնողների տուն` մնալով առանց եկամուտ և ունենալով քիչ փող։
Առաջին համաշխարհային պատերազմից հետո ընտանիքի ֆինանսական դրությունը վատթարացել է։ Կլարան ստիպված է եղել վաճառել իր զարդեղենն ու լքել ծնողների տունը, որն ի վերջո վաճառվել է 1928 թվականին։ Որոշ ժամանակ նա ապրել է հյուրատանը` նախքան Վիեննայի 18-րդ շրջանում փոքրիկ բնակարան տեղափոխվելը։ Ընտանիքին աջակցելու համար 1924 թվականին նա վերադարձել է գրական գործունեությանը, աշխատել է նաև որպես թարգմանիչ։ 1920-1930-ական թվականներին նա պատմվածքներ, վիպակներ ու բանաստեղծությունն է հրապարակել հայտնի Neue Freie Presse թերթում, գրել է մի քանի վեպ, ձեռք է բերել մեծ թվով նվիրված ընթերցողներ։ Անշլյուսից հետո Կլարա Պոլաչեկը ենթարկվել է հակասեմիթական հետապնդումների։ Հնարավոր է` նրան օգնել է փրկվել չեխոսլովական անձնագիրը, որը նա ստացել էր Օտտո Պոլաչեկի հետ ամուսնության արդյունքում։ Ավստրիայի շրջափակումից հետո նա տեղափոխվել է Պրահա, որտեղ ապրել է այնքան ժամանակ, քանի դեռ Գերմանիան չէր գրավել այս երկիրը ևս։ Այնուհետև Պոլաչեկը տեղափոխվել է Շվեյցարիա, ընկերների մոտ, որտեղ ֆինանսական աջակցություն ունենալով ազգականներից, մնացել է մինչև Երկրորդ համաշխարհային պատերազմի վերջը։ 1945 թվականին միացել է իր որդուն` Կառլին, որն ընտանիքում ապրում էր Անգլիայում։ Նրա եղբայր Օտտո Լյոբը կազմակերպել է քրոջ վերադարձը Վիեննա 1948 թվականին։
Կլարա Պոլաչեկը հիվանդացել է և այլևս չի կարողացել վերականգնել գրական կարիերան։ Նրա շատ կոլեգաներ, որոնց հետ ինքն աշխատում էր մինչև 1938 թվականը, մահացել էին կամ արտագաղթել երկրից։ Կլարան մահացել է 1951 թվականի հուլիսի 22-ին և թաղվել է Sieveringer Friedhof գերեզմանատանը` այլ պատվավոր քաղաքացիների կողքին ։
Արտաքին հղումներ
Կատեգորիա:Ավստրիացի կին գրողներ Կատեգորիա:Գրական կեղծանուններով հայտնի հեղինակներ
Կարինյանոյի թատրոն
Կարինյանոյի թատրոն (Teatro Carignano, Torino, ամբողջական անուն՝ Teatro dei Principi di Carignano), թատրոն Պիեմոնտի մարզի իտալական Թուրին քաղաքում, Կարինյանոյի արքայազնների կողմից 17-րդ դարի վերջին հիմնադրված տեղական ազնվականության համար։ Առաջին ոչ մեծ փայտե շենքը ոչնչացվել է 1786 թվականին հրդեհի պատճառով, սակայն վերականգնվել է մի քանի ամիս անց։ 2007 թվականի գարնանը ժամանակակից շենքում սկսվել են վերանորոգման աշխատանքները, որոնք ավարտվել են 2009 թվականին։ Վերականգնվել են բնօրինակ մուտքերը և նկուղները։
Պատմություն և նկարագրում
1814 թվականին Կարինյանոյի թատրոնում տեղի է ունեցել Պյետրո Ջեներալիի «Il servo padrone» օպերայի համաշխարհային պրեմիերան, իսկ 1820-ին՝ Ջովաննի Պաչինիի «La schiava in Bagdad»-ը։ 1935 թվականին թատրոնը մասամբ վերակառուցվել է Via Roma փողոցի վերակառուցման հետ կապված, 1977 թվականից այն ղեկավարվում է «Teatro Stabile di Torino» (TST) հիմնադրամի կողմից։ Թատրոնը գտնվում է Կարինյանոյի հրապարակում՝ համանուն պալատի դիմաց։
Արտաքին հղումներ
Կատեգորիա:Իտալիայի օպերային թատրոններ Կատեգորիա:Իտալիայի թատրոններ Կատեգորիա:Թուրինի տեսարժան վայրեր Կատեգորիա:Թուրինի շենքեր և կառույցներ
Հակոբ Արշակյան
Հակոբ Վրեժի Արշակյան, հայ ճարտարագետ, պետական գործիչ։ ՀՀ տրանսպորտի, կապի և տեղեկատվական տեխնոլոգիաների նախարար (04.10.2018-01.06.2019) , ՀՀ բարձր տեխնոլոգիական արդյունաբերության նախարար (01.06.2019 -02.04.2021) : ՀՀ Ազգային ժողովի նախագահի տեղակալ (04.08.2021) :
Կենսագրություն
Հակոբ Արշակյանը ծնվել է 1985 թվականին, Երևանում։ 2005-2009 թվականներին սովորել և ավարտել է Հայաստանի պետական ճարտարագիտական համալսարանի «Էլեկտրոնային հաշվողական միջոցների կառուցավորում (կոնստրուկտավորում) և տեխնոլոգիա» բաժինը՝ ստանալով միկրոէլեկտրոնային սխեմաներ և համակարգեր մասնագիտացումը, 2009-2011 թվականներին՝ նույն համալսարանի էլեկտրոնային տեխնիկա բաժնի մագիստրատուրայում և ստացել «Գերմեծ ինտեգրալ սխեմաների նախագծում» մասնագիտացում։
2008-2012 թվականներին եղել է «ՀԻՄԱ» նախաձեռնության համահիմնադիր անդամ, 2012 թվականից՝ «ՀԻՄԱ» հասարակական կազմակերպության նախագահ։ 2010-2014 թվականներին «Նեյշնլ Ինսթրումենթս» ընկերությունում եղել է համակարգերի ինժեներ, 2014-2017 թվականներին՝ «Ալյանս» գործընկերների ծրագրի տարածաշրջանային ղեկավար (տարածաշրջանն ընդգրկում է Հնդկաստանը, Ռուսաստանը և ԱՊՀ-ն, Արաբական երկրները և Աֆրիկան), 2017-2018 թվականներին «Արաքսիս Ինժեներինգ» ընկերության հիմնադիր, գործադիր տնօրեն։
2018 թվականի մայիսի 16-ին նշանակվել է ՀՀ տրանսպորտի, կապի և տեղեկատվական տեխնոլոգիաների նախարարի առաջին տեղակալ, 2018 թվականի հոկտեմբերի 4-ին նշանակվել է ՀՀ տրանսպորտի, կապի և տեղեկատվական տեխնոլոգիաների նախարար , 2019 թվականի հունիսի 1-ին՝ ՀՀ բարձր տեխնոլոգիական արդյունաբերության նախարար ։
Կուսակցական գործունեություն
2015 թվականից «Քաղաքացիական պայմանագիր» կուսակցության հիմնադիր վարչության անդամ է։
2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ     ։
2021 թվականի հունիսի 20-ին ՀՀ ազգային ժողովի 8-րդ գումարման պատգամավոր է ընտրվել «Քաղաքացիական պայմանագիր» կուսակցության ցուցակով։
2021 թվականի օգոստոսի 4-ին ԱԺ նիստում ընտրվել է ՀՀ ԱԺ փոխնախագահ։
Անձնական կյանք
Ամուսնացած է, ունի երեք դուստր։
Արտաքին հղումներ
Կատեգորիա:Հայ ճարտարագետներ Կատեգորիա:Հայ պետական գործիչներ Կատեգորիա:ՀՊՏՀ շրջանավարտներ Կատեգորիա:Քաղաքացիական պայմանագիր կուսակցության անդամներ Կատեգորիա:ՀՀ ԱԺ 8-րդ գումարման պատգամավորներ
Անդրանիկ Զոհրաբյան
Անդրանիկ Ատոմի Զոհրաբյան, Հայաստանի զինված ուժերի շարքային, գնդացրորդ, ապրիլյան քառօրյա պատերազմի մասնակից, Արցախի հերոս ։
Կենսագրություն
Անդրանիկ Զոհրաբյանը ծնվել է 1996 թվականի մայիսի 1-ին Վեդի քաղաքում՝ Ատոմ և Ալլա Զոհրաբյանների ընտանիքում ։ Անդրանիկը սովորել է Եվրոպական քոլեջի Վեդու մասնաճյուղում` հաշվապահական հաշվառում և աուդիտ բաժնում։ Սիրում էր ֆուտբոլ ու շատ լավ էր խաղում։ Երևանում` «Խաղային մարզաձևերի մանկապատանեկան օլիմպիական մարզադպրոցի» թիմում, պատրաստվել է ՖԿՀՊԻ-ի ընդունելության քննություններին ու երազում էր դառնալ ֆուտբոլի մարզիչ։ Մարզվում էր Երևանում։ Ուներ երկու քույր։ Ընտանիքի միակ որդին` Անդրանիկը, 2014 թվականի հուլիսին մեկնեց ծառայության։ Ծառայում էր Արցախի Մարտակերտի շրջանում։ Հուլիսի 16-ին զորացրվելու էր։ 2016 թվականի ապրիլի 2-ի հարձակումների ժամանակ գրոհի է ենթարկվել նաև Անդրանիկի դիրքը։ Անդրանիկը գործում է "ոչ-մի քայլ ետ" սկզբունքով, նա այն երեք զինվորներից մեկն էր, ով չլքեց կապիտան Ուրֆանյանին և պայքարեց մինչև վերջ։ Նրան էր պատկանում դիրքի ամենածանր զենքը՝ Կալաշնիկովի գնդացիրը։ Թշնամին այդ դիրքում կորցրեց 80-90 զինվոր, որոնց մեծ մասին ոչնչացրել է Անդրանիկը։ Կռվի վերջում նա դուրս է գալիս բաց մարտի և վտանգի տակ դնելով սեփական կյանքը ոչնչացնում է թշնամու բազմաթիվ գրոհայինների։ Որոշ ժամանակ անց Անդրանիկը ստանում է ծանր վիրավորումներ և զոհվում է հերոսի մահով։ Ապրիլի 8-ին Կարմիր խաչի միջազգային կոմիտեի ու ԵԱՀԿ Մինսկի խմբի միջնորդությամբ իրականացված որոնողական աշխատանքների շնորհիվ գտնվեց և ընտանիքին հանձնվեց կապիտան Արմենակ Ուրֆանյանի վաշտի գնդացրորդ, շարքային Անդրանիկ Զոհրաբյանի մարմինը։
Պարգևներ
Անդրանիկ Զոհրաբյանը Հայաստանի նախագահի հրամանագրով հետմահու պարգևատրվել է զինվորական բարձրագույն պարգևով՝
Հուղարկավորություն
Հոգեհանգիստը տեղի է ունեցել 2016 թվականի ապրիլի 9-ին ժամը 18:00-ին, իսկ հուղարկավորությունը՝ 2016 թվականի ապրիլի 10-ին ժամը 13:00-ին Վեդու մշակույթի տանը։
Կոլոդնյա (Մոլոգայի վտակ)
Կոլոդնյա (Колодня), գետ Ռուսաստանում, Մոլոգայի ձախ վտակը։ Հոսում է Վոլոգդայի մարզով։ Երկարությունը 57 կմ է, ջրհավաք ավազանի մակերեսը՝ 418 կմ²։
Ջրային գրանցամատյանի տվյալներ
Ռուսաստանի պետական ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային հատվածը՝ Մոլոգա գետն է՝ ակունքից մինչև գետաբերան, գետային ենթաավազանը՝ Ռիբինի ջրամբարի ավազանի գետերը։ Գետի գետային ավազանը՝ Վերին Վոլգայից մինչև Կույբիշևի ջրամբար (առանց Օկայի ավազանի) ։
Ըստ ՌԴ ջրատնտեսական շրջանացման գեոինֆորմացիոն համակարգի տվյալների, որոնք պատրաստել է Ջրային ռեսուրսների դաշնային գործակալությունը ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր Կատեգորիա:Պեստովսկի շրջանի գետեր Կատեգորիա:Ուստյուժենսկի շրջանի գետեր Կատեգորիա:Չագոդոշչենսկի շրջանի գետեր Կատեգորիա:Մոլոգայի վտակներ
Hay Day
Hay Day (համակարգչային խաղ), Hay Day խաղը ներկայանում է որպես դասական տնտեսական ստրատեգիա, որը ծավալվում է մի ագարակի շրջանակներում։ Հավատացեք, որ սեփական ագարակի աճն ու զարգացումը կարող է հետաքրքրել ոչ պակաս, քան այլ խաղեր։ Սկսելով այս խաղն՝ առաջին հերթին խաղացողն անցնում է հմտանալու թեթև դաս, որն էլ ծանոթացնում է կանոններին։ Հետո խաղացողը մնում է երես առ երես բազում ստորջրյա քարերի հետ։ Եվ եթե դրանք չնկատի, ապա տնտեսության ստեղծումը բավականաչափ կերկարի։
Պետք է նշել, որ սեփական ագարակի ստեղծումն այդքան էլ բարդ գործ չէ։ Պարզապես պետք է հաշվի առնել մի քանի շատ կարևոր հանգամանք։ Անցնելով խաղին դուք իհարկե կիմանաք, որ խաղի մեջ կան ոսկե դրամներ ու ադամանդներ, որոնք ծախսվում են բարելավվման ու արագացման համար։ Hay Day-ում ինչ-որ բան ստեղծեկլու համար ծախսվում է իրական ժամանակ։ Ընդ որում ավելի բարձր մակարդակների վրա՝ ժամանակ ավելի շատ է պահանջվում։ Այստեղ կարելի է բարելավել շինությունները, արագացնել արտադրությունն ու շինարարությունը։
Խորհուրդ չի տրվում ադամանդները ծախսել հեշտությամբ։ Ավելի լավ կլինի պահպանել դրանք բարդ իրավիճակների համար։ Եվս մեկ կարևոր հանգամանք՝ պետք չէ արհամարհել Թոմին։ Ի դեպ խաղում նա հայտնվում է, երբ խաղացողը հասնում է որոշակի մակարդակի։ 2 օր շարունակ նա առանց որևէ շահի կօգնի ձեզ ձեռք բերել պարագաներ՝ հնարավորինս ցածր գներով։ Որքան կարող եք շատ օգտագործեք նրան, որովհետև որոշակի ժամանակ անց, նրան կկարողանք միմիայն վարձել՝ այն էլ ահագին ադամանդներ ծախսելով։ Թոմի օգնությամբ կարող եք ավելացնել գործիքների ձեր պաշարները։ Կարևոր է նաև նշել, որ ազատելով ձեր տարածքը անպետք ծառերից ու քարերից, պետք չէ միանգամից վաճառել ավելորդ բահերն ու կացինները։ Դրանք դեռ ձեզ պետք են գալու հետագայում։
Խաղում իհարկե կարելի է դրամ վաստակել։ Ամենահեշտ միջոցն է՝ կատարել հանձնարարություները։ Պետք չէ արհամարհել դրանք, որովհետև բացի նրանից, որ կստանաք դրամ, նաև կվաստակեք շատ կարևոր փորձի միավորներ։ Ավելի բարձր մակարդակի վրա՝ ձեզ համար կբացվի առ ու ծախի կրպակ, որտեղ կկարողանք ցուցադրել ձեր ապրանքը։ Եվ հենց սա էլ ամենակարևոր ձևն է՝ դրամ աշխատելու։ Կամաց-կամաց՝ առևտուր անելով, կարելի է հսկայական կարողություն ձեռք բերել։ Եվ հենց այդ կարողության շնորհիվ էլ կկարողանաք շենքեր կառուցել՝ ավելի բարդ մակարդակներում գտնվելով։ Լավ կլինի, եթե ունենաք շատ վիրտուալ ընկերներ։ Դա հնարավորություն կտա ավելացնել ագարակի եկամուտի շրջանառությունը, կօգնի նաև տնտեսել գումար։ Իսկ երբ ձեր փոստարկղի մեջ հայտնաբերեք առաջին օրաթերթը, ապա չմոռանաք այն անպայման ուշադիր կարդալ։ Հենց այնտեղ էլ կկարողանք գտնել պարագաներ, որոնք բավականին դժվար է գտնել։
Աշխատեք կառույցներն անպայման բեռնել աշխատանքով։ Դրանով է գալու եկամուտը։ Առաջին քայլերի ժամանակ պետք չէ շատ տարվել ագարակը գեղեցկացնելով։ Դա կարելի է անել ավելի ուշ։
Մի խոսքով՝ հետևելով այս խուրհուրդներին, դուք վստահ կարող եք սկսել այս խաղը։ Այնպես որ՝ բոլորին հաջողություն…
Կատեգորիա:Համակարգչային խաղեր Կատեգորիա:IOS խաղեր
Անատոմիական թատրոն
Արտաքին հղումներ
Կատեգորիա:Անատոմիա
Դեբեդ ՖԱ
«Դեբեդ» ֆուտբոլային Ակումբ (Debed FC), հայկական ֆուտբոլային ակումբ Լոռու մարզի Ալավերդի քաղաքում։
Պատմություն
Ակումբը հիմնադրվել է 1938 թվականին՝ Ալավերդիում։ «Դեբեդ»-ը հայկական ամենահին ֆուտբոլայիյն ակումբներից մեկն է։
Թիմը կազմալուծվել է 1993 թվականին և այլևս գործունեություն չի ծավալել պրոֆեսիոնալ ֆուտբոլում ։
Արտաքին հղումներ
Կատեգորիա:Հայկական ֆուտբոլային ակումբներ Կատեգորիա:1938 հիմնադրված ֆուտբոլային ակումբներ
Մուսոնգատի համայնք
Մուսոնգատի համայնք (Ֆրանսերեն՝ Commune de Musongati), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք ։ Այն Ռուտանա շրջանի վեց համայնքներից մեկն է։
Աղբյուրներ
Կատեգորիա:Ռուտանա շրջանի բնակավայրեր
Ախալսոփել (Զուգդիդի շրջան)
Աշխարհագրություն
Աշխարհագրորեն Ախալսոփել գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 120 մետր բարձրության վրա։
Ախալսոփելը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ախալսոփելի հեռավորությունը կազմում է 3 կմ։
Կոսինկա (Մերյոժայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Ախալսոփել (Զուգդիդի շրջան)
Բնակչություն
Ըստ 2014 թվականի մարդահամարի տվյալների՝ Ախալսոփելի բնակչությունը կազմում է 1488 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Կոսինկա (Մերյոժայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր Կատեգորիա:Ուստյուժենսկի շրջանի գետեր
Մոն (Շարանտի գավառ)
Մոն (Mons), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2011 թվականի դրությամբ կազմում է 258 մարդ, բնակչության խտությունը` 12.83 մարդ/կմ²։ Բնակավայրը զբաղեցնում է 20.11 կմ² տարածք։
Աշխարհագրություն
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 28 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 168 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 52։ Ակտիվության ցուցանիշը կազմում է 69,0 %։ 116 աշխատունակ մարդկանցից աշխատել է 108 անձ (61 տղամարդ և 47 կին)։ Գործազուրկ են եղել 8 անձ (3 տղամարդ և 5 կին)։ 52 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
C++ ծրագրավորման լեզու (գիրք)
«C++ ծրագրավորման լեզու» (The C++ Programming Language), գիրք, նվիրված C++-ին, որը գրել է հենց լեզվի հեղինակը, Բյորն Ստրաուստրուպ։ Մեկ այլ «Սի ծրագրավորման լեզու» գրքի նմանակն է, առաջին գրական ստեղծագործությունը գրվել է մինչև ստանդարտ լեզվի թողարկումը։ Երրորդ ստեղծագործությունը, որը հիմնված է ISO/IEC 14882 ստանդարտի վրա, տալիս է C++ լեզվի ներկայիս բազմակողմանի հնարավորություններ և նրա ստանդարտ գրադարան։ Այդ թարգմանվել է ավելի քան 20 լեզուներով ։
Առաջին հրատարակությունը եղել է 1986 թվականին և հիմա ներկայացնում է միայն պատմական հետաքրքրություն։ Երկրորդը հրատարակվել է 1991 թվականին, իսկ երրորդը 1997 թվականին։ Ստեղծագործության երրորդ հրատարակությունը, որ թողարկվել է կոշտ կազմով, ստացել է «հատուկ ստեղծագործություն» անվանումը (special edition) և տարբերվել է նախկին հրատարակություններից. երրորդ գրքում ներկայացվել են լրացուցիչ երկու ծրագրեր («Տեղայնացում» և «Բացառությունների ու ստանդարտ գրականության անվտանգություն»), արվել են շուրջ հազար ուղղումներ և ճշտումներ, ինչպես նաև լրացուցիչ այբուբենային ուղեցույց ։ Գրքի չորրորդ հրատարակությունը, որը ներառում է C++11-ը, թողարկվել է 2013 թվականի մայիսի 19-ին ։
Ծանոթագրություններ
Կատեգորիա:Ծրագրավորման լեզուներ Կատեգորիա:1986 գրքեր Կատեգորիա:Անգլերեն գրքեր Կատեգորիա:Անգլերեն գրականություն
Դոմնակ
Դոմնակ (Dompnac), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 96 մարդ, բնակչության խտությունը` 5.96 մարդ/կմ²։ Բնակավայրը զբաղեցնում է 16.12 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 52-ը, իսկ ոչ ակտիվները` 18։ Ակտիվության ցուցանիշը կազմում է 74,3 %։ 52 աշխատունակ մարդկանցից աշխատել է 38 անձ (20 տղամարդ և 18 կին)։ Գործազուրկ են եղել 14 անձ (7 տղամարդ և 7 կին)։ 18 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուչերա
Լուչերա (Lucera, բառացի՝ «լուսափայլ»), իտալական Ֆոջա գավառի Ապուլիա մարզի ոչ մեծ, բայց պատմական կարևոր նշանակություն ունեցող քաղաք (մունիցիպալիտետ)։ Բնակչությունը կազմում է 34,7 հազար մարդ (2009)։
Գրիգոլիշ
Գրիգոլիշ (ალერტკარი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Լուչերա
Պատմություն
Հարավային Իտալիայի այլ նահանգների նման Լուչերան ևս բնորոշվում է թույլ տնտեսությամբ և ոչ բարենապաստ ժողովրդագրական իրադրությամբ։ Քաղաքում գործում են տեխնիկական դպրոց և կաթոլիկ եկեղեցի։ Պահպանվել են Ֆրիդրիխ II-ի կողմից կառուցված Ֆիորենտինո ամրոցի ավերակները։ Հենց այստեղ է իր կյանքին վերջ տվել միջնադարյան ամենահզոր ղեկավարներից մեկը։
Գրիգոլիշ
Աշխարհագրություն
Աշխարհագրորեն Գրիգոլիշ գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 220 մետր բարձրության վրա։
Լուչերա
Պատմություն
Քաղաքն առաջացել է որպես հին հունական աքսորավայր։ Մ.թ.ա. 314 թվականին մտել է ընդլայնված Հռոմեական կայսրության կազմի մեջ` Լյուցերիա Ապուլորում (Luceria Apulorum) անունով։ Քրիստոնեական ժամանակներում քաղաքի հովանավորը դարձել է լուչերյան Մարիամ Աստվածածինը, տոնակատարությունները տեղի են ունենում օգոստոսի 16-ին և նոյեմբերի 29-ին։
Գրիգոլիշ
Աշխարհագրություն
Ախալսոփելը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ախալսոփելի հեռավորությունը կազմում է 10 կմ։
Լուչերա
Մուսուլմանական Լուչերա
Միջնադարում (1240-1300 թվականներին) Լուչերան հայտնի է դարձել նորմանների գրաված Սիցիլիայի էմիրությունից այստեղ մուսուլմանների մասսայական արտաքսմամբ։ Արդյունքում, այն վերածվեց մուսուլմանական մեծ քաղաքի (Luceria Saracaenorum)՝ շուրջ 30 հազար բնակչությամբ, ովքեր ապրում էին Շարիաթի օրենքներով։ Քրիստոնյաների հետ մշտական ընդհարումները վերջին հաշվով հանգեցրին 1300 թվականից հետո մուսուլմանական համայնքի ոչնչացմանը։
Գրիգոլիշ
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Դոուսոն (Կանադա)
Դոուսոն  (Dawson City), փոքր քաղաք կանադական Յուկոն տարածքում։
Պատմություն
Բնակավայրը հիմնադրվել է 1896 թվականին։ 1897 թվականի սկզբին բնակավայրն իր անվանումն ստացել է երկրաբան Ջորջ Մերսերա Դոուսոնի պատվին։ 1898-1952 թվականներին եղել է Յուկոնի մայրաքաղաքը։ 1897-1899 թվականների ոսկե տենդի ժամանակ տարածքում բնակվել է 40,000 մարդ, իսկ 1902 թվականին՝ բնակչությունը կազմել է 5000 մարդ․ այդ ժամանակից բնակչության թիվը աստիճանաբար նվազել է, թեև 1980-ական թվականներին սկսել է աճել։
Կլիմա
Քաղաքի կլիման սառն է և դաժան, ձմեռը երկար է (հունվարի միջին ջերմաստիճան՝ -26 °C), իսկ ամառը կարճ է (հուլիսի միջին ջերմաստիճան՝ +15,5 °C): Ամենացածր ջերմաստիճանը արձանագրվել է 1979 թվականի փետրվարի 11-ին, կազմել է -55,8 °C, իսկ առավելագույն ջերմաստիճանը արձանագրվել է 1983 թվականի մայիսի 31-ին և կազմել է +34,7 °C:
Բնակչություն
Ըստ մարդահամարի տվյալների 2011 թվականին Դոուսոնի բնակչությունը կազմել է 1319 մարդ ։ Քաղաքը և նրա շրջակայք հաճախում է մոտ 60,000 զբոսաշրջիկ։
Բնակչության թվի դինամիկան տարբեր տարիներին
Աղբյուրներ
Գրականություն
Կատեգորիա:Կանադայի քաղաքներ Կատեգորիա:1896 թվականին հիմնադրված բնակավայրեր
Մոնժան (Շարանտի գավառ)
Մոնժան (Montjean), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 261 մարդ, բնակչության խտությունը` 32.58 մարդ/կմ²։ Բնակավայրը զբաղեցնում է 8.01 կմ² տարածք։
Աշխարհագրություն
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 104-ը, իսկ ոչ ակտիվները` 48։ Ակտիվության ցուցանիշը կազմում է 68,4 %։ 104 աշխատունակ մարդկանցից աշխատել է 96 անձ (53 տղամարդ և 43 կին)։ Գործազուրկ են եղել 8 անձ (4 տղամարդ և 4 կին)։ 48 անաշխատունակներից 8-ը եղել են աշակերտներ կամ ուսանողներ, 20-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մոնմերակ
Մոնմերակ (Montmérac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2013 թվականի դրությամբ կազմում է 740 մարդ, բնակչության խտությունը` 31.64 մարդ/կմ²։ Բնակավայրը զբաղեցնում է 23.39 կմ² տարածք։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2016 թվականին հիմնադրված բնակավայրեր
Կալիլեգուա ազգային պարկ
Կալիլեգուա ազգային պարկ (Parque Nacional Calilegua), ազգային պարկ Արգենտինայում, Խուխույ պրովինցիայում։ Հիմնադրվել է 1979 թվականի հուլիսի 19-ին։ Այն պահպանում է Հարավային Անդյան անտառների կենսաբազմազանությունը։
Տեղակայված է Լեդեսմա դեպարտամենտում, Կալիլեգուա բլրի արևելյան լանջերին և ընդգրկում է 76306 հա տարածք։ Ամենամեծ ազգային պարկն է հյուսիսարևմտյան Արգենտինայում։
Պատմություն
Այս տարածքը երկար ժամանակ գտնվում էր բնիկ խմբերի տիրապետության տակ։ Նրանց բնակատեղիները տեղակայված էին ավելի ցածր բլրակներում` խոտհարքների մոտ։ Պարկում հայտնաբերված հնագիտական վայրերն ու նմուշները, ինչպիսիք են խեցեղենը ու քարե կացինները, վերաբերում են Յունգաս շրջանում բնակեցված համայնքներին։ 15-րդ դարից սկսած այդ տարածքը անցել է ինկերի կայսրությանը։ Ներկայումս այն բնակվում է հնդկացիական կեչուա ժողովուրդը։
Պարկն ունի գեղեցիկ լանդշաֆտ, որն իրենից ներկայացնում է տարբեր միջավայրեր, ինչպիսիք են նախալեռնային ջունգլիներն ու լեռնային անտառները։ Դրանցից յուրաքանչյուրն ունի իր սեփական բուսական աշխարհը։
Այստեղ կան թռչունների և կաթնասունների հատուկ տեսակներ, և սա հիանալի վայր է կենդանական աշխարհը դիտելու համար։ Այգում հայտնաբերվել են թռչունների 270 տեսակներ, որոնց 230-ից ավելին բնակվում են այս տարածքում։ Ըստ այդմ, պետության բոլոր թռչնատեսակների մոտ 50%-ը ապաստանում է Կալիլեգուայում։ Ազգային պարկը Հարավային Ամերիկայի ամենամեծ գիշատչի՝ յագուարների հայրենիքն է։ Այստեղ են բնակվում նաև յագուարունդին, օցելոտը, պուման և Leopardus pajeros կատվազգին։ Արգելոցում բնակվող ամենամեծ կաթնասունները Յունգասի գետակինճերն են։
Կալիլեգուա ազգային պարկը և մերձակա քաղաքները էկոտուրիզմային և ակտիվ զբոսաշրջային վայրեր են, սակայն տարածքում կարելի է այցելել մի քանի քաղաքներ, շփվել էթնիկ խմբերի հետ ու ծանոթանալ տեղական մշակույթին։
Կլիմա
Պարկն ունի մերձարևադարձային կլիմա՝ չոր ձմեռային եղանակով ։ Միջին ջերմաստիճանը տատանվում է ձմռանը՝ 17 °C, ամռանը՝ մինչև 28 °C ։ Ամառը շոգ է, և ջերմաստիճանը կարող է հասնել 40 °C-ի ։ Եվ հակառակը, երբեմն բարձր շրջաններում ցուրտ է լինում ։ Տարեկան գրանցվում է 1800 մմ տեղումներ, որի մեծ մասը թափվում է նոյեմբերից մինչև ապրիլ ամիսներին ։ Այս ամիսների ընթացքում ինտենսիվ տեղումներ են լինում։
Դավիթիան
Դավիթիանի (დავითიანი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Դավիթիան գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 40 մետր բարձրության վրա։
Ախալսոփելը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ախալսոփելի հեռավորությունը կազմում է 3 կմ։
Բնակչություն
Ըստ 2014 թվականի մարդահամարի տվյալների՝ Ախալսոփելի բնակչությունը կազմում է 498 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից, այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Վիջայա Լաքշմի Պանդիտ
Վիջայա Լակշմի Պանդիտ (Vijaya Lakshmi Nehru Pandit, քամ. विजयलक्ष्मी नेहरू पंडित), ), հնդիկ դիվանագետ և քաղաքական գործիչ։
Հնդկաստանի առաջին վարչապետ Ջավահարլալ Ներուի քույրը ։
Պանդիտը Լոնդոն է ուղարկվել որպես Հնդկաստանի առավել կարևոր դեսպան, քանի որ նա Ներուի համար որպես դեսպան աշխատել է Խորհրդային միությունում, ԱՄՆ-ում և ՄԱԿ-ում։
Կենսագրություն
Վիջայա Լակշմիի հայրը՝ Մոտիլալ Ներուն (1861–1931 թթ.), Հնդկաստանի անկախության պատերազմի ժամանակ որպես նախագահ երկու անգամ ծառայել է Հնդկաստանի ազգային կոնգրեսում։ Նրա մայրը՝ Սվարուփրանի Թուսսուն (1868-1938 թթ.), բնակություն էր հաստատել Լահորեում, եղել է Մոտիլալի երկրորդ կինը։
1921 թվականին նա ամուսնացել է Ռանջիտ Սիթարամ Պանդիտի հետ (1893-1944 թթ.), ով հաջողակ մահարաշտրինցի փաստաբան էր, անգլերենից սանսկրիտ է թարգմանել Կալհանայի էպիկական պատմությունները։ Նա Հնդկաստանի անկախացմանը աջակցելու պատճառով ձերբակալվել է և մահացել Լաքնոու բանտում 1944 թվականին՝ միայնակ թողնելով իր կնոջը և երեք երեխաներին։ Վիջայան մահացել է 1990 թվականին։ Նրա դուստրը՝ Նայանտարա Սահգալը, ով հետագայում բնակություն է հաստատում մոր տանը՝ Դեհրադունում, հայտնի վիպագիր է։
Բրիտանիայից Հնդկաստանի անկախությունը հռչակվելուց հետո 1947 թվականին ընդունվել է դիվանագիտական ծառայության, ապա Խորհրդային Միությունում (1947—1949 թթ.), ԱՄՆ-ում և Մեքսիկայում (1949—1951 թթ.), Իռլանդիայում (1955—1961 թթ.) (և, միևնույն ժամանակ, Գերագույն հանձնակատարն է Միացյալ Թագավորությունում) և Իսպանիայում դարձել է Հնդկաստանի դեսպան։ 1946 թվականից 1968 թվականը նա գլխավորել է Հնդկաստանի պատվիրակության այցը Միացյալ Ազգերի Կազմակերպություն։ 1953 թվականին նա դարձավ ՄԱԿ-ի Գլխավոր Ասամբլեայի առաջին կին-ներկայացուցիչը։
1962 թվականից 1964 թվականը Վիջայա Պանդիտը Հնդկաստանում զբաղեցրել է Մահարաշտրայի կառավարչի պաշտոնը (կարճ ընդմիջումով), որից հետո ընտրվել է Հնդկաստանի ներքին պառլամենտի Լոկ սաբհայի անդամ։ 1964 թվականից 1968 թվականը եղել է պառլամենտի պատգամավոր։ Պանդիտը քննադատել է Ինդիրա Գանդիին (եղբոր/քրոջ աղջկան) այն բանից հետո, երբ վերջինս 1966 թվականին դարձել էր վարչապետ։ Նա դուրս է եկել իր ակտիվ քաղաքական կյանքից, երբ նրանց միջև հարաբերությունները սրվեցին։ Թոշակի անցնելուց հետո նա վերադարձել է Դեհրադուն։
1979 թվականին նա դարձել է ՄԱԿ-ի Մարդու իրավունքների հանձնաժողովի Հնդկաստանի ներկայացուցիչ։
Նրա դուստրը՝ Նայանտարա Սահգալը, հայտնի հնդիկ գրող է։
Մատենագրություն
Կատեգորիա:Հնդիկ դեսպաններ Կատեգորիա:Հնդկաստանի քաղաքական գործիչներ Կատեգորիա:Պադմա Բհուշան շքանշանի ասպետներ Կատեգորիա:Հնդիկ դիվանագետներ
Ռոնդոնոպոլիսի գավառ
Ռոնդոնոպոլիսի գավառ (MatoGrosso Micro Rondonopolis) գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավարևելյան մարզի մեջ։ 2006 թվականի տվյալներով բնակչությունը կազմում է 250 598 մարդ։ Զբաղեցված տարածքը 23 854,413 կմ²։ Բնակչության խտությունը 10,5 մարդ/կմ²։
Մարավրուշա
Մարավրուշա (Маравруша), գետ Ռուսաստանում, հոսում է Վոլոգդայի մարզում, Ուստյուժենսկի շրջանում։ Գետաբերանը տեղակայված է Կատ գետի աջ ափում 15 կմ հեռավորության վրա։ Գետի երկարությունը 17 կմ է։ Ավազանի տարածքը 74,7 կմ²։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր Կատեգորիա:Ուստյուժենսկի շրջանի գետեր
Արմեն Ջիգարխանյանի ֆիլմագրություն
Արմեն Ջիգարխանյանի ֆիլմագրությունը.
Թատրոնի և կինոյի հայտնի Դերասան Վալենտին Գաֆտը մի անգամ կատակել է. «Աշխարհում ավելի քիչ հայ կա, քան Ջիգարխանյանի մասնակցությամբ ֆիլմ»։
Ծանոթագրություններ
Կատեգորիա:Ֆիլմագրություններ Կատեգորիա:Դերասանների ֆիլմագրություն
Հույն-ֆիննական հարաբերություններ
Հույն-ֆիննական հարաբերություններ (Σχέσεις Ελλάδας-Φινλανδίας), երկկողմ դիվանագիտական հարաբերություններ Հունաստանի և Ֆինլանդիայի միջև։
Երկու երկրներն էլ Եվրոպական միության լիիրավ անդամներ են։
Պատմություն
1918 թվականի հունվարի 5-ին Հունաստանը դարձավ չորրորդ երկիրը (Ռուսաստանից, Ֆրանսիայից և Շվեդիայից հետո), որը ճանաչեց Ֆինլանդիայի անկախությունը։
1977 թվականի փետրվարի 1-ին Ֆինլանդիան բացեց Աթենքում իր դեսպանատան շենքը (մինչ այդ դիվանագիտական հարաբերություններն իրականացվում էին Բուխարեստում, Հռոմում և Բելգրադում հավատարմագրված դեսպանների միջոցով)։ Բացի այդ, Ֆինլանդիան ունի մի շարք պատվավոր հյուպատոսություններ՝ Կոսում, Պատրախում, Պիրեայում, Ռոդոսում, Սալոնիկում, Հերակլիոնում եւ Կորֆուում։ Ֆինլանդիան Հունաստանում ներկայացրել է դեսպան Յուխա Պույուկեն (2018 թվականից)։
Հունաստանը ունի իր դեսպանատունը Հելսինկիում, ինչպես նաև մի շարք պատվավոր հյուպատոսություններ Տուրկում, Կուոպիոյում, Օուլուում և Ռովանիեմիում։
Ֆինլանդիայում բնակվող հույների թիվը կազմում է 1681 մարդ, իսկ Հունաստանում ֆինների թիվը գնահատվում է 1600 մարդ ։
Տնտեսական համագործակցություն
2010 թվականին պարտքային խորը խնդիրներով պայքարած Հունաստանը (պարտքը կազմում էր 340 մլրդ եվրո) 2009 թվականին ստացել է 110 մլրդ եվրոյի օժանդակ փաթեթ, սակայն դա բավարար չէ։ 2011 թվականի հուլիսին եվրոգոտու պետությունները պայմանավորվել են Հունաստանին 130 մլրդ եվրո նոր վարկային փաթեթ տրամադրելու մասին։ Եվրոգոտու և Արժույթի միջազգային հիմնադրամի մասնաբաժինը փաթեթում կազմել է 109 մլրդ եվրո։ Ֆինլանդիան Հունաստանից վարկ ստանալու պայմանների տեսքով երաշխիքներ է պահանջել, այդ կապակցությամբ երկու երկրների ղեկավարությունը բանակցություններ է վարել այդ երաշխիքների շուրջ և 2012 թվականի փետրվարի 20-ին Բրյուսելում ֆինանսների նախարարներ Յուտա Ուրպիլայնենը և Եվանգելոս Վենիզելոսը երկկողմ պայմանավորվածություններ են ստորագրել ։ Սակայն, արդեն 2015 թվականին Հունաստանի կողմից վարկային պարտավորությունների կատարումը բարդությունների է բախվել , պահանջվել է օգնության երրորդ փաթեթը, ինչի կապակցությամբ Ֆինլանդիան՝ ի դեմս Ֆինանսների նախարար Ալեքսանդր Ստուբայի, թույլ է տվել Հունաստանի ժամանակավոր դուրս գալը եվրոգոտուց  ։
Ծանոթագրություններ
Կատեգորիա:Ֆինլանդիայի երկկողմ հարաբերություններ Կատեգորիա:Հունաստանի երկկողմ հարաբերություններ
Դարչել
Աշխարհագրություն
Աշխարհագրորեն Դարչել գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 10 մետր բարձրության վրա։
Ախալսոփելը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ախալսոփելի հեռավորությունը կազմում է 10 կմ։
Բնակչություն
Ըստ 2014 թվականի մարդահամարի տվյալների՝ Ախալսոփելի բնակչությունը կազմում է 2 781 մարդ։ Գյուղի բնակիչները վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր